section_heading: F8U-1P
paragraph_text: Osim lovca, mornarica je tražila i izvidničku inačicu Crusadera, zbog čega je preuzet jedan F8U-1 i modificiran u F8U-1P foto-izvidničku inačicu. Naoružanje je uklonjeno a na trbuh i redizajnirani prednji dio su ugrađene kamere. Redizajnirani prednji dio je omogućio da se dodatak za nadolijevanje goriva tijekom leta potpuno uvuče što je eliminiralo dodatke sa strane. Uz to, smanjen je i vertikalni stabilizator kako bi se postigla što veća brzina. Prvi F8U-1P je poletio 17. prosinca 1957. te su do 1960. napravljena 144 zrakoplova.